Kaamiyaabukamaa eku Pink Ribbon Run-Walk ninmaalaifi - One Online\nއިއްޔެގެ ޕިންކް ރިބަން ރަން-ވޯކްގެ ތެރެއިން --- ފޮޓޯ: ބީއެމްއެލް\nކާމިޔާބުކަމާއެކު ޕިންކް ރިބަން ރަން ވޯކް ނިންމާލައިފި\nކެންސަރ ސޮސައިޓީ އޮފް މޯލްޑިވްސް އާއި ބޭންކް އޮފް މޯލްޑިވްސް، (ބީއެމްއެލް) ގުޅިގެން ބޭއްވި ޕިންކް ރިބަން ރަން ވޯކް ކާމިޔާބު ކަމާއެކު ނިންމާލައިފިއެވެ.\nއިއްޔެ މި ހަރަކާތް ހުޅުމާލޭގެ އިތުރުން ބީއެމްއެލްގެ ބްރާންޗް ހުރި 28 ރަށެއްގައި އެއްވަގުތެއްގައި ކުރިއަށް ގެންދިޔައެވެ. ކެންސަރ ސޮސައިޓީގެ އިސްނެގުމާއެކު ބީއެމްއެލްއާއި ގުޅިގެން މި ހަރަކާތް ކުރިއަށް ގެންގޮސްފައިވަނީ އުރަމަތީގެ ކެންސަރަށް މީހުން ހޭލުންތެރި ކުރުމުގެ އިތުރުން ކެންސަރ ސޮސައިޓީއަށް އެހީވުމަށް ފަންޑު ހޯދުމަށެވެ.\nމި ހަރަކާތުގައި ދުޅަހެޔޮ ސިއްހަތެއްގެ މުހިއްމު ކަމުގެ އިތުރުން ސިއްހީ ގިނަ މައުލޫމާތު އާންމުންނާ ހިއްސާ ކުރިކަމަށް ބީއެމްއެލް އިން މައުލޫމަތު ދިނެވެ. އެބޭންކުން ބުނީ މި ހަރަކާތް ކާމިޔާބު ކަމާއެކު ރާއްޖޭގައި ކުރިއަށް ގެންދިއުމަށް އެ ބޭންކުގެ 150 އެއްހާ މުވައްޒަފުން އަމަލީ ގޮތުން ބައިވެރިވި ކަމަށެވެ.\nމި ހަރަކާތަކީ ބީއެމްއެލް އިން ކޮންމެ އަހަރަކުވެސް ބާއްވަމުން އަންނަ ހަރަކާތެކެވެ. ބީއެމްއެލުން ބުނީ، މި ހަރަކާތުގައި ބައިވެރިވުމަށް ޓީޝާޓް ވިއްކައިގެން ލިބުނު ފައިސާ ކެންސަރު ސޮސައިޓީއަށް ހަދިޔާ ކުރާނެ ކަމަށެވެ. އަދި އެ ޖަމިއްޔާއިން މި ފައިސާ ހޭދަ ކުރާނީ ދިވެހިން ކެންސަރު ބައްޔަށް އިތުރަށް އަހުލުވެރިކޮށް، ކެންސަރަށް މިހާރު ފަރުވާ ހޯދަމުން އަންނަ ދިވެހިންނަށް ސައިކޯސޯޝަލް ސަޕޯޓް ފޯރުކޯށްދިނުމަށް ކަމަށް ބީއެމްއެލުން ބުނެއެވެ.\nކޮންމެ އޮކްޓޫބަރު މަހަކީ ދުނިޔޭގެ ފެންވަރުގައި އުރަމަތީގެ ކެންސަރަށް މީހުން އަހުލުވެރި ކުރުމަށް ގިނަ ހަރަކާތްތަކެއް ކުރިއަށްގެންދާ މަހެކެވެ. ރާއްޖޭގައިވެސް އޮކްޓޫބަރު މަހު އުރަމަތީގެ ކެންސަރަށް މީހުން އިތުރަށް އަހުލުވެރި ކުރުމުގެ ޕްރޮގްރާމްތައް ކުރިއަށް ގެންދާއިރު، ޕިންކް ރިބަން ރަން ވޯކް އަކީ އުރަމަތީގެ ކެންސަރަށް މީހުން އަހުލުވެރި ކުރުމަށް ހިންގާ އެންމެ ބޮޑު ހަރަކާތް ކަމަށް ބީއެމްއެލް އިން މައުލޫމާތު ދެއެވެ.\nގުޅޭ ޓެގު ބޭންކް އޮފް މޯލްޑިވްސް ސިއްހަތު\nދިރާގު ޓީވީގެ ވީޑިއޯ އޮން ޑިމާންޑަށް ތަފާތު އާ ކޮންޓެންޓް!\nއުރީދޫގެ ހިދުމަތްތައް ޑިޖިޓަލްކޮށް ހޯދުމަށް އެދިއްޖެ\nކުދި އަދި މެދު ފަންތީގެ ވިޔަފާރީގެ ގާނޫނަށް އާންމުންގެ ހިޔާލު ހޯދަނީ


Aghulabiyyathu othee idhikolhah, Nizamu badhalukuriya nudheynan: Saeed | Mihaaru\nކުރީގެ ރައީސް ޔާމީނާ އެކު ސައީދު: ރާއްޖޭގެ ވެރިކަމުގެ ނިޒާމް ބަދަލުކުރަން ނަޝީދު ކުރައްވާ މަސައްކަތްޕުޅު ހުއްޓުވާނެ ކަމަށް ސައީދު ވިދާޅުވި. --ފޮޓޯ/މިހާރު\nރައްޔިތުންގެ ވޯޓުގެ އަޣުލަބިއްޔަތު އޮތީ އިދިކޮޅަށް، ނިޒާމު ބަދަލުކުރިޔަ ނުދޭނަން: ސައީދު\n10 އެޕްރީލް 2019 - 11:58 108 comments\nރައްޔިތުންގެ މަޖިލީހުގައި އިދިކޮޅު މެމްބަރުންގެ އަދަދު މަދަސް އިންތިހާބުގައި އެމްޑީޕީއަށް ލިބުނު ވޯޓަށް ވުރެ އެހެން ކެންޑިޑޭޓުންނަށް ލިބުނު ޖުމްލަ ވޯޓު ގިނަ ކަމަށާއި އެހެންކަމުން ރާއްޖޭގެ ވެރިކަމުގެ ނިޒާމު ބަދަލުކުރުމުގެ ފުރުސަތު އެމްޑީޕީ އަށް ނުދޭނެ ކަމަށް މާވަށު ދާއިރާ އަށް ހޮވިވަޑައިގެންނެވި ޕީޕަލްސް ނެޝެނަލް ކޮންގްރެސް (ކޮންގްރެސް ޕާޓީ)ގެ ނައިބު ރައީސް މުހައްމަދު ސައީދު މިއަދު ވިދާޅުވެއްޖެ އެވެ.\nމި އިންތިޚާބުގައި އެމްޑީޕީން ވަނީ 86 ދާއިރާ އަށް ވާދަކޮށް، 65 ގޮނޑި ކާމިޔާބު ކޮށްފަ އެވެ. މިއީ، ރައްޔިތުންގެ މަޖިލީހުގެ ސާފު އަޣުލަބިއްޔަތަށް ވުރެ ވެސް މާ މަތީ އަދަދެކެވެ. އިދިކޮޅު ޕާޓީތަކާއި އަމިއްލަ ގޮތުން ވާދަކުރި ކެންޑިޑޭޓުންނަށް ލިބުނީ އެންމެ 22 ގޮނޑި އެވެ. މީގެ ތެރެއިން އިދިކޮޅު ޕީޕީއެމް/ކޮންގްރެސް ޕާޓީން މަޖިލީހުގައި ތަމްސީލްކުރާނީ އަށް ގޮނޑި އެވެ.\nކުރީ ސަރުކާރުގެ އިކޮނޮމިކް މިނިސްޓަރު ސައީދު "މިހާރު" އަށް ވިދާޅުވީ މި ނަތީޖާ އެކު ވެރިކަން ބަރުލަމާނީ ނިޒާމަކަށް ފުރޮޅާލުމުގެ މަސައްކަތް ކުރީގެ ރައީސް މުހައްމަދު ނަޝީދު ފައްޓާވާފައިވާ ކަމަށެވެ. އެކަމަކު މަޖިލީހުގެ ތެރެއިން އެކަން ހުއްޓުވަން ކުރެވެން އޮތް ހުރިހާ މަސައްކަތެއް ޕީޕީއެމާއި ކޮންގްރެސް ޕާޓީން ކުރާނެ ކަމަށް އޭނާ ވިދާޅުވި އެވެ.\nއިންތިޚާބަށް ފަހު ނަޝީދު ވިދާޅުވެފައި ވަނީ ވެރިކަމުގެ ނިޒާމް ބަދަލުކުރަން ޖެހޭ ކަމަށާއި އެކަމަކު އެކަން ކުރެވޭނީ ރައީސް އިބްރާހިމް މުހައްމަދު ސޯލިހްގެ ހުއްދައާ އެކު ކަމަށެވެ. އޭގެ ކުރިން ކުރަން ޖެހޭ ކަމަކީ މި އިންތިހާބަށް "އެޖެންޑާ 19" ގެ ތެރެއިން ރައްޔިތުންނަށް ވީ ވައުދުތައް ފުއްދުން ކަމަށް ވެސް އެމަނިކުފާނު ވަނީ ވިދާޅުވެފަ އެވެ.\nހިސާބުތަކުން ބަލާއިރު އެމްޑީޕީ އަށް ވުރެ ގިނަ ވޯޓު ލިބިފައި ހުރީ އިދިކޮޅަށް. --ސައީދު\nމަޖިލީސް އިންތިޚާބުގެ ނަތީޖާ އެމްޑީޕީގެ ކޮޅަށް ބުރަވެފައި އޮތަސް ސައީދު ދެކެވަޑައިގަންވާ ގޮތުގައި ރައްޔިތުންގެ އަޣުލަބިއްޔަތު އޮތީ އިދިކޮޅަށެވެ. ލިބުނު ގޮނޑިތައް އެއްކައިރިކޮށް، ވޯޓު ލީ އަދަދަށް ބަލާއިރު އިދިކޮޅު ޕާޓީތަކަށް ލިބުނު ވޯޓު، އެމްޑީޕީ އަށް ވުރެ ގިނަ ކަމަށް އޭނާ ވިދާޅުވި އެވެ.\n"ރައްޔިތުންގެ އަޣުލަބިއްޔަތު އޮތް ގޮތަށް ބަލާއިރު އެމްޑީޕީއަކަށް [ރައްޔިތުންގެ] ސުޕަ މެޖޯރިޓީއެއް ނުލިބޭ. ހިސާބުތަކުން ބަލާއިރު އެމްޑީޕީ އަށް ވުރެ ގިނަ ވޯޓު ލިބިފައި ހުރީ އިދިކޮޅަށް،" ސައީދު ވިދާޅުވި އެވެ.\nޕީޕީއެމްގެ "ރުމާލު 2" ގައި ބޭއްވި ޖަލްސާއެއްގައި ކުރީގެ އިކޮނޮމިކް މިނިސްޓަރު މުހައްމަދު ސައީދު ވާހަކަ ދައްކަވަނީ. -- ފޮޓޯ: ހުސެން ވަހީދު /މިހާރު\nއޭނާ ވިދާޅުވި ގޮތުގައި ޕީޕީއެމާއި ކޮންގްރެސް ޕާޓީ ހިމެނޭ ގޮތަށް އިދިކޮޅަށް މި އިންތިޚާބު ގެއްލުނީ ސަރުކާރުން ކުރިމަތިކުރުވި ފިއްތުންތަކާއި ބިރުދެއްކުންތަކާ ހެދި އެވެ.\nއިންތިޚާބާ ދިމާކޮށް، ކުރީގެ ރައީސް އަބްދުﷲ ޔާމީން ބަންދުކުރުމާއި ޕީޕީއެމްގެ ފަންޑުތައް ފްރީޒްކުރުމާއި ރިޔާސީ ކޮމިޝަންތައް އުފައްދައި އިދިކޮޅު ފަރާތްތަކަށް ބިރުދައްކައި ހައްޔަރުކުރުމުގެ އިންޒާރު ދިނުމަކީ މި އިންތިޚާބު އިދިކޮޅަށް ގެއްލުނު ސަބަބުތައް ކަމަށް ސައީދު ވިދާޅުވި އެވެ. އޭގެ އިތުރުން ވިދާޅުވީ ރައީސް އިބްރާހިމް މުހައްމަދު ސޯލިހް ވެސް ނުކުންނަވައި މަޝްރޫއުތައް އިއުލާން ކުރައްވައި ކުރެއްވި ކެމްޕޭނުން އިންތިހާ ދަރަޖައިގެ ނުފޫޒު މި އިންތިޚާބަށް ފޯރި ކަމަށެވެ.\nސަރުކާރު ފުރިހަމަ އަށް ޖަވާބުދާރީ ކުރުވާނެ، ތަރައްގީ ނުހުއްޓި ކުރިއަށް ދެވޭނެ ގޮތްތަކެއް ހޯދާނެ، އެއާއެކު ރާއްޖޭގެ ވެރިކަމުގެ ނިޒާމް ބަދަލުކުރަން މިކުރާ މަސައްކަތް އަޅުގަނޑުމެން ހުއްޓުވާނަން. --ސައީދު\nއޭނާ ވިދާޅުވި ގޮތުގައި ރައްޔިތުންގެ މަޖިލީހުގައި ޕީޕީއެމާއި ކޮންގްރެސް ޕާޓީގެ ޒިންމާއަކަށް ވާނީ، ސަރުކާރު ޖަވާބުދާރީ ކުރުވުމެވެ.\n"ސަރުކާރު ފުރިހަމަ އަށް ޖަވާބުދާރީ ކުރުވާނެ، ތަރައްގީ ނުހުއްޓި ކުރިއަށް ދެވޭނެ ގޮތްތަކެއް ހޯދާނެ. އެއާއެކު ރާއްޖޭގެ ވެރިކަމުގެ ނިޒާމް ބަދަލުކުރަން މިކުރާ މަސައްކަތް އަޅުގަނޑުމެން ހުއްޓުވާނަން،" ސައީދު ވިދާޅުވި އެވެ.\nއޭނާ ވިދާޅުވި ގޮތުގައި، މަޖިލީސް އިންތިޚާބުގެ މި ނަތީޖާއާ އެކު އެމްޑީޕީގެ ތެރެއިން ދެން ފެންނަން އޮތީ ބައިބައިވުމާއި އެއް ބަޔަކު އަނެއް ބަޔަކަށް ތަޅާފޮޅާ ތަނެވެ. އެމްޑީޕީގައި ދެ ފިކުރެއް އެނބުރެމުންދާ ކަމަށާއި އެއީ ކަނާތު ފިޔަ އާއި ވާތުފިޔަ ކަމަށް ވެސް ވިދާޅުވި އެވެ.\n"ކަނާތު ފިޔަ އިން މިއުޅެނީ މުޅިން އެހެން ގައުމިއްޔަތެއް ތައާރަފްކުރަން. ވާތު ފިޔައިގެ ފިކުރަކީ ތަރައްގީގެ އެޖެންޑާ. މި ބައިބައިވުން ދެން ފެންނާނީ،" ސައީދު ވިދާޅުވި އެވެ.\nމިދިޔަ އަހަރުގެ ރިޔާސީ އިންތިޚާބާއި މި އަހަރުގެ މަޖިލިސް އިންތިޚާބުގައި ނާކާމިޔާބީއާ ކުރިމަތިލާން ޖެހުނަސް، ސައީދު ވިދާޅުވި ގޮތުގައި، ޕީޕީއެމާއި ކޮންގްރެސް ޕާޓީގެ ސިޔާސީ ކުރިމަގު ބަނައެއް ނޫނެވެ. ކުރިއަށް އޮތް ތަނުގައި ޔާމީންގެ ފިކުރާ އެކު ދެ ޕާޓީ ކުރިއަށް ދާނީ ރައްޔިތުން އެދޭ ގޮތަށް ކަމަށް ވިދާޅުވި އެވެ.\n"ރައީސް ޔާމީނާ މެދު ދިވެހި ރައްޔިތުންގެ އޮތް އިތުބާރާ އެކު ޕާޓީ ވަރުގަދަވާނެ،" ސައީދު ވިދާޅުވި އެވެ." އެކަމަކު އޭނާ އެހެން ވިދާޅުވިޔަސް ޔާމީންގެ މާ ބޮޑު އެހީއެއް ކެމްޕޭން ތެރޭގައި ވެސް ލިބިފައެއް ނުވެ އެވެ. ކެމްޕޭންގެ ފަހުކޮޅު ޖަލުން ދޫކޮށްލިޔަސް، ޕީޕީއެމް އަދި ކޮންގްރެސް ޕާޓީގެ ކެމްޕޭން އެންމެ އިވެންޓަކަށް ވެސް ވަޑައެއް ނުގަންނަވަ އެވެ. އޭގެ ބަދަލުގައި ސަޕޯޓަރުންނަށް މެސެޖް ދެއްވީ ފޯނުންނެވެ.\nއިތުރު ލިޔުންތައް ސަރުކާރު މެމްބަރު މުހައްމަދު ސައީދު (މާވަށް) އިދިކޮޅު ފަރާތްތައް ޕީޕަލްސް ނެޝަނަލް ކޮންގްރެސް ރައްޔިތުންގެ މަޖިލީހުގެ އިންތިޚާބު 2019


ޝާހިދު ދުބާއީއަށް ވަޑައިގެންނެވީ ގިނަ އަދަދެއްގެ ނަގުދު ފައިސާ ބަލާ\nއަހްމަދު އަޒާން 22 ސެޕްޓެމްބަރު 2020 12:46\nފޮރެން މިނިސްޓަރު އަބްދުﷲ ޝާހިދު\nފޮރިން މިނިސްޓަރު އަބްދުﷲ ޝާހިދު ދުބާއީއަށް ވަޑައިގެންނެވީ، ދުބާއީގެ ނުފޫޒުގަދަ ފަރާތަކުން ޝާހިދަށް ދެއްވި ގިނަ އަދަދެއްގެ ފައިސާ ބަލާ ކަމަށް "ދިޔަރެސް" އަށް އިތުބާރުހުރި ގޮތަކަށް މައުލޫމާތު ލިބިއްޖެއެވެ.\nމި ދަތުރުފުޅުގައި ޝާހިދު ރާއްޖެ ވަޑައިގެންނެވިއިރު، އެ ފައިސާއިން ބައެއް ރާއްޖެ މިހާރު ވަނީ ގެންނަވާފައެވެ. މައުލޫމާތު ލިބިފައިވާ ގޮތުގައި ޝާހިދު މި ފައިސާ ބޭނުން ކުރައްވަން ހަމަޖެހިފައިވަނީ އދ. ގެ އާންމު މަޖިލީހުގެ ރައީސް ކަމުގެ ކެމްޕެއިންގައެވެ. ޝާހިދު ދަނީ މިހާރުވެސް އެ މަޤާމަށް ކެމްޕެއިން ކުރެއްވުމުގައި ގިނަ މަސައްކަތްތަކެއް ކުރައްވަމުންނެވެ.\nއދ. ގެ އާންމު މަޖިލީހުގެ ރައީސް ހޮވަނީ މެމްބަރު ޤައުމުތަކުގެ ވޯޓަކުންނެވެ. އަދި އެ މަޤާމުގެ މުއްދަތަކީ 1 އަހަރެވެ. ކޮންމެ އަހަރަކުވެސް އެ މަޤާމަށް ކުރިމަތިލާން ލިބެނީ ކޮންމެވެސް އެއް ބައްރެއްގެ ޤައުމުތަކަށެވެ. މިގޮތުން މިހާރު ހިނގާ 74 ވަނަ ސެޝަނުގެ ރައީސް ޓިޖިއަނީ މުހައްމަދު ބަންޑެ އެ މަޤާމަށް ހޮވިފައިވަނީ އެފްރިކާގެ ޤައުމުތަކަށް ލިބުނު ފުރުސަތުގައެވެ.\nއެއަށްފަހު ދެން ރައީސްކަން ކުރަން ފުރުސަތު ލިބޭނީ ދެކުނު ޔޫރަޕާއި، އޯޝޭނިއާ، އަދި އުތުރު އެމެރިކާގެ ޤައުމުތަކުގެ ތެރެއިން ޤައުމެއްގެ ފަރާތަކަށެވެ. އެއަށްފަހު ދެން ފުރުސަތު ލިބޭނީ އޭޝިޔާ ޕެސިފިކް ޤައުމުތަކުގެ ތެރެއިން ޤައުމެއްގެ ފަރާތަކެވެ. އެހެން ކަމުން މިނިސްޓަރު ޝާހިދު ކުރިމަތިލައްވާނީ އދ. ގެ އާންމު މަޖިލީހުގެ 76 ވަނަ ސެޝަނުގެ ރައީސްއަކަށެވެ.\nދުބާއީ އަށް ކުރެއްވި ދަތުރުފުޅާ ގުޅޭގޮތުން "ދިޔަރެސް" އިން މިނިސްޓަރު ޝާހިދާއި ސުވާލު ކުރެއްވުމުން ޝާހިދު ވިދާޅުވީ އެމަނިކުފާނު ދުބާއީ އަށް ވަޑައިގެންނެވީ، އެމަނިކުފާނުގެ ދަރިކަނބަލުން އިނގިރޭސިވިލާތަށް ވަޑައިގަންނަވަން ވިސާއަށް އެޕްލައި ކުރައްވަން ކަމަށެވެ.\nއެހެން ވިދާޅުވި ނަމަވެސް ފައިސާ އާއި ގުޅޭގޮތުން ކުރި ސުވާލު މިނިސްޓަރު ދޮގު ކުރައްވާފައި ނުވެއެވެ.\nއަބްދުﷲ ޝާހިދު ދުބާއީ\nޒީރޯ ޓޮލަރެންސްގެ ދަށުން ގެންނަ ފައިސާއޭ ކަލޭމެން ހޭބަލިވެފަތަ ތިތިބީ ގެވެސް ހަދާފަ އެހެރީ ބައްޕަ ސޮލަވައިފުޅު ކިޔަވައިގެން ލިބުނު ލާރިންނޭ.\nވަގުންނަށް ހީވާނީ ދެންވެސް ތިބީ ހުސްވަގުންނޭ.


Dhe aharu nuva kuhjja rapekuri massalagai, kuhjjage bafainge machah dhauvakuran fonuvaifi\nދެ އަހަރުނުވާ ކުއްޖާ ރޭޕްކުރި މައްސަލައިގައި، ކުއްޖާގެ ބަފައިންގެ މައްޗަށް ދައުވާކުރަން ފޮނުވައިފި\n-3months ago0- އިނާޒް މޫސާ\nގއ. ކަނޑުހުޅުދޫގައި އުމުރުން ދެ އަހަރު ނުފުރޭ އަންހެން ކުއްޖާ ރޭޕްކުރި މައްސަލައިގައި، އިހުމާލުވިކަމުގެ ތުހުމަތުގައި، އެކުއްޖާގެ މައިންބަފައިންގެ މައްޗަށް ދައުވާކުރަން ޕްރޮސިކިއުޓާ ޖެނެރަލްގެ އޮފީހަށް ފޮނުވައިފިއެވެ.\nފުލުުހުން ބުނީ، ދެ އަހަރު ނުފުރޭ ކުޑަކުއްޖަކަށް ކުއްޖާގެ ކާފަ އާއި މުނިކާފަ ޖިންސީ ގޯނާ ކުރިކަން އެނގި ތިބެ، ކަމާ ބެހޭ ފަރާތްތަކުގެ ސަމާލުކަމަށް އެކަން ނުގެނައި މައްސަލައިގައި އެ ދެ މީހުންގެ މައްޗަށް ދައުވާކޮށްދިނުމަށް މިދިޔަ އާދީއްތަ ދުވަހު ޕީޖީ އޮފީހަށް ފޮނުވާފައިވާ ކަމަށެވެ.\nއެ މައްސަލައާ ގުޅިގެން އެ ކުއްޖާގެ ކާފަ ގއ. ކަނޑުހުޅުދޫ، ރިހިވެލި، އިބްރާހީމް ދީދީ، 62، އާއި މުނިކާފަ ގއ. ކަނޑުހުޅުދޫ، އަންނާރުމާގެ، ހަސަން މޫސާދީދީ، 82، ގެ މައްޗަށް ވަނީ ދައުވާކޮށްފައެވެ.\nއެ ދެ މީހުންގެ މައްޗަށް ކުރީ، ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަށް އަމަލުކުރުމުގެ ގާނޫނުގެ 15 ވަނަ މާއްދާގެ (ހ) އާއި ހަވާލާދީ، އެމާއްދާގެ (ށ) ގެ ދަށުންނެވެ. އެ ދެ މީހުންނަށް އުފުލީ އާއިލާގެ މެންބަރަކު އެ އާއިލާގެ ކުޑަކުއްޖަކާ އެކު ޖިންސީ އަމަލެއް ހިންގުމުގެ ކުށުގެ ދައުވާ އެވެ.\nއެމައްސަލައިގައި ހައްޔަރުކުރި ކުއްޖާގެ ބައްޕަ އިއްޔެ ވަނީ ބަންދުން ދޫކޮށްލާފައެވެ. ފުލުހުން ބުނީ، އޭނާ ދޫކޮށްލީ ޕީޖީއާ މަޝްވަރާ ކުރުމަށް ފަހު ކަމަށެވެ.\n14އަހަރުގެ ކުއްޖަކު ރޭޕްކުރި މައްސަލައިގައި ހަތަރު ފިރިހެނަކު ހައްޔަރުކޮށްފި04 months ago\n17އަހަރުގެ އަންހެންކުއްޖަކު ގޭންގް ރޭޕްކުރި މައްސަލައެއް ބަލަނީ04 months ago\nފްރޮންޓްލައިންގައި މަސައްކަތް ކުރާ ހުރިހާ ދިވެހީންނަށް ކުރުނީސް ކުރަން: ޗައިނާ ސަފީރު012 hours ago


BREAKING: Raees Solih Ge Advisor Shihab Ge Account Gei 362 Million Rufiya - Vaguthu\nރައީސް ސާލިހްގެ އެޑްވައިޒަރު ޝިހާބުގެ އެކައުންޓުގައި 362 މިލިއަން ރުފިޔާ!\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އެޑްވައިޒަރ ޓު ދަ ޕްރެޒިޑެންޓުގެ މަގާމަށް އައްޔަން ކުރެއްވި މުހައްމަދު ޝިހާބުގެ ބޭންކު އެކައުންޓުގައި 362،015،022.00 ރުފިޔާ ހުރިކަން ހާމަކޮށްފިއެވެ.\nއެކަން ހާމަކޮށްފައި ވަނީ، އޭނާގެ އެސެޓް ޑެކްލަރޭޝަން ފޯމުންނެވެ.\nއެ ފޯމްގައި ވާގޮތުން 27 ފެބްރުއަރީ 2020 ގެ ނިޔަލަށް ޝިހާބުގެ ބޭންކް އޮފް މޯލްޑިވްސް (ބީއެމްއެލް) ގެ ރުފިޔާ އެކައުންޓެއްގައި 362،015،022.00 ރުފިޔާ ހުރި ކަމަށް ދައްކައެވެ. އަދި ޑޮަލަރު އެކައުންޓުގައި 18،129.76 ޑޮލަރު ހުރި ކަމަށް ދައްކައެވެ.\nމިއީ އޭނާ ކޮން ގޮތަކުން ހޯދި ފަައިސާއެއްކަން ބަޔާންކޮށްފައެއް ނުވެއެވެ.\nއެ ފޯމްގައި ވާގޮތުން، އެ ފޯމް އާއްމު ކުރުމުގެ ހަ މަސް ދުވަހުގެ ކުރިން ޝިބާހަށް މުސާރައިގެ ގޮތުގައި 224،789 ރުފިޔާ ލިބިފައި ވެއެވެ. އަދި ލޯނު އިންޓަރެސްޓުގެ ގޮތުގައި 172،474 ރުފިޔާ އަދި ގޯތި ކުއްޔަށް ދީގެން 72،000 ރުފިޔާ އޭނާއަށް ލިބިފައިވާކަމަށް އެ ފޯމްގައި ވެއެވެ.\nއެ ފޯމްގައި ވާގޮތުން ޝިހާބުގެ މިލްކިއްޔާތުގައި ދެ ސައިކަލާއި، ބީއެމްއެލްގެ 2880 ހިއްސާ އާއި، ދިރާގު 2500 ހިއްސާ އާއި، އެމްޓީޑީސީގެ 3300 ހިއްސާ ހިމެނެއެވެ.\nއެ ފޯމްގައި އޭނާއާ އަނބިކަނބަލުންގެވެސް އެއްވެސް ދަރަންޏެއް އޮތް ކަމަށް ނުދައްކަ އެވެ.\nޝިހާބު އެ މަގާމަށް އައްޔަން ކުރައްވާފައި ވަނީ 2019 ވަނަ އަހަރުގެ އޮކްޓޯބަރު މަހުގެ 15 ވަނަ ދުވަހު އެވެ.\nޝިހާބަކީ ރައްޔިތުންގެ މަޖިލީހުގެ މެންބަރުކަން ގިނަ ދުވަސްތަކެއްވަންދެން ފުރުއްވާފައިވާ އަދި ރައްޔިތުންގެ މަޖިލީހުގެ ރައީސްކަމާއި ދެ ވުޒާރާއެއްގެ ވަޒީރުކަމާއި މާލެ ސިޓީގެ މޭޔަރުކަމުގެ އިތުރުން ސަރުކާރުގެ އެކިއެކި އިދާރާތަކުގެ އިސް މަޤާމުތައް އަދާކުރައްވާފައިވާ ބޭފުޅެކެވެ.\nޝިހާބު މަތީ ތަޢުލީމު ޙާޞިލުކުރައްވާފައި ވަނީ އޮސްޓްރޭލިޔާގެ ޖޭމްސް ކުކް ޔުނިވަރސިޓީންނެވެ.\nކަލޭ ހަމަހޭގައިތަ ތި ހުރީ؟\nފެބުރުއަރީ 4, 2021 21:23\nމަރުވީމަ ސަންދޯކައް އަޅައިގެން ކައްވަޅަށް ގެނދަން ފޮރުވާފަ ހުރި ފައިސާކޮޅަކައް ތިވާނީ\nފެބުރުއަރީ 4, 2021 21:28\nކިހިނެއް އެވީ މިލިޔަނަރަކަށް ؟\nފެބުރުއަރީ 4, 2021 22:01\nމި ގައުމުގައި ފައިސާ ހުންނަން ނުޖެހެނީ އަދި ފައިސާގެ މުޢަމަލާ ކުރުން ހުއްދަ ނުވަނީ އެންމެ މީހަކަށް. އެއީ ކުރީގެ ރައީސް ޔާމީން. އެމްޑީޕީއާއި އެ ޕާޓީއަށް ފަންޑްކުރާ ފަރާތްތަކުގެ އެކައުންޓްތަކުގައި ތިކަހަލަ އެތައް ސަތޭކަ މިލިއަންތައް އެބަހުރި. ގައުމުގެ އިސްތިގްލާލަށް އަރައިގަންނަށް އިންޑިއާއިން ދިން ފައިސާތައް ޖަމާކޮށް ހަދަނީ ތިކަހަލަ މީސްމީހުންގެ އެކައުންޓަށް ދެން އިންތިހާބުތަކަށް ހަރަދު ކުރަނީ އެފައިސާތަކުން.\nފެބުރުއަރީ 4, 2021 22:09\nފެބުރުއަރީ 4, 2021 23:59\nބަލަ އެއީ އޯވަރ ނައިޓަކުން ނޫނީ މި2އަހަރު އެކައުންޓަށް ވަތް ފައިސާއެއް ނޫނޭ.. އޭނާގެ އަމިއްލަ ވިޔަފާރިއާ ރިސޯޓު ހިއްސާ އޮންނަތާ އެތަށް އަހަރެއް ވެއްޖެ\nފެބުރުއަރީ 5, 2021 17:01\nކިހިނެތް ހޯދި ލާރި އެއް.. މީނަގެ ޝަރިއަތް ހިންގާ.. ޔާނު އެއް ނޫން މިމީހުން އުޅޭ ގޮތް ވެސް ބަލަން ޖެހޭ... ތިން އަހަރު ވާއިރު ކުރިކަމެއް ނެތް\nސީގަލް ފިހާރަ ، ރިޒޯޓް، ޓުރަވަލް އެޖެންސީ\nފެބުރުއަރީ 4, 2021 22:44\nމާފަހީގަ ފަޅޯ ހައްދައިގެން ، ލިބުނު ލާރިކޮޅެއް ތިޔާ،\nފެބުރުއަރީ 4, 2021 22:45\nތި ކަހަލަ ކިކތަންމެ ފައިސާއެއް އެ ކި ދިމަ ދިމާގައި\nހުންނާނެ އެވެ ފައިސާ އަ ކަށް ވާ ކަހަލ ފައިސާ ހުންނާނީ\nރާއްޖޭގެ ފުޅަލިން ބޭރުގައި ރައް ާކރެވިފައެވެ ރާއްޖޭގައި\nހުރީ ހަވާސާގައިހުރި އެތި ކޮޅެ ކެވެ\nފެބުރުއަރީ 4, 2021 22:47\nއަޅުގަނޑުމެންގެ ވެރިކަމެއްގާ ހުރިހާ ރައްޔިތުންގެ ބޭންކު އެކައުނޓުވެސް މިވަރައް ކުރިއަރާނެ.\nފެބުރުއަރީ 4, 2021 23:20\nވިހޭންސުރެން އަތުގަހޭކޭ އެއްޗެއް ދަތުގަވަސް ހޭކޭނެ ދެއްތޯ؟!! ދެން އަލެ ވެރިކަމާ މިމިހުން ހޭބަލިނުވެ ހުންނާނެތޯ؟ ރަށްޔިތުންނޭ ހޭވެރިވެ ސަމާލުވޭ! ރާއްޖޭގެ ހުރިހާއެއްޗެއް މި ބެނީ މާލޭ ބޭފުޅުންގެ ތިންހަތަރު އާއިލާއަކަށް!\nފެބުރުއަރީ 5, 2021 00:04\nސަލާން ޖަހާ ކުދިން އެގޭ ދޮށަށް ދާން ވީ\nސޭޓު އަންހެނުންގެ ބޯއީ\nފެބުރުއަރީ 5, 2021 00:23\nނުހައްގުން މުއްސަދި ވުމަކީ ކުށެއް ސާބިތު ނުކުރެވެއްޖިޔާ ދައުލަތަށް ތިފައިސާކޮޅު ދަމާލާ..މީނަ އިންކަމް ޓެކްސް ދައްކާތަ..ލާރިފަށެއްކާލާ ލާރިއަށް ހަދާނެ ގޮތެއްނޭންގިގެން މިއުޅެނީ..ލާރި ގިނަކަމުން އަޅާނެ ތަނެއްވެސް ނެތް..\nފެބުރުއަރީ 5, 2021 02:48\nޢިބޫގެ ގެޓްއަވޭ ބޭގް.. ލޮލް...\nކިނބޫ ހީކުރީ ކާލއިގެން ރައްކާވެވޭނެ ކަމައްތަ ؟؟\nފެބުރުއަރީ 5, 2021 08:11\nމީސްމީހުންގެ އެކައުންޓުގައި ފައިސާ ހުރުމަކީ އެހެންމީހުން އެކަމާއި ޖެލެސްވާންވީ ކަމެއްނޫން، !\nފެބުރުއަރީ 5, 2021 17:09\nރައްޔިތުންގެ ލާރި އެކައުންޓް ގަ\nފެބުރުއަރީ 5, 2021 08:26\nމާފަހި ސީގަލް އެއީ ޢޭނާގެ ތަންތަނެއް ނޫން...އެއީ ސޮލާހު ގެ ތަންތަން